Martin Garziarena

Martin Garziarena Labaien (Leitza, 1927ko irailaren 29a - 2005eko martxoaren 28a), ezizenez Garziarena deitua, nafar aizkolaria izan zen.

Iñaki Perurena harrijasotzailearen osaba zen.https://web.archive.org/web/20150705004007/http://www.fonoteka.com/eu/bildumak/1098/5367

 Bizitza 
Martin Garziarena 1950eko martxoaren 5ean Donostiako zezenplazan egindako lehenbiziko Aizkolarien Txapelketa Nagusian iritsi zen bere kirol gailurrera. Txapelketa horretan Baleztena, Antonio Soraluze Korta eta Ignazio Orbegozo Arria aizkolariei gailendu zitzaien. Ordurako Lesaka, Tolosa eta Azpeitian jokatutako apustuetan ere mendean hartuak zituen.

Baina Gipuzkoak Garziarenari aurre egingo zion aizkolaria aurkitu zuen: Luxia handia. Honek 1950ko urriaren 29an eta 1952ko abenduaren 7an jokatutako bi apustuetan Garziarena menderatu zuen.Auñamendi Eusko Entziklopedia: Martín Garziarena Bi apustu hauen ondotik, artean 25 urte zituela, aizkora uztea erabaki zuen. Zortzi urte geroago berriz hasi bazen ere, ez zuen lehengo sasoia erakutsi eta 1965ean aizkora betiko utzi zuen.Antton Espelosin (2009): Aizkora apostuak eta txapelketak.

1949an Korta gipuzkoarrarekin izan zuen lehiaren ostean Paulo Iantzi bertsolariak bertso hauek ondu zituen:Paulo Yanzi ta bere lagunen bertsoak. A. Zavala, S. J. Auspoa Liburutegia, 1968
4/ Martin Garziarena,Leitzako umia,gazte bular sendoko,gerriyaz ere mia;egurren gañian zauli,iduri du zumia,azkar mugitzen badakibaldin badu premia,aita eta ama euskaldunjatorren semia. 
7/ Bi bulartxo atera zatejende askoren aurrera,amasei kana-erdikozeñek lenago moztera;berrogei ta amalau minutozbota ditzue lurrera,zuek bezalakorik eztajoku ortarat atera,Korta ori ona da bañazu gutxiago etzera. 
12/ Alai egoten al zerateLeitzako errikuak,orainguan gelditu zatesona aundikuak;amasei egur ebakikana-erdikuak,gañera ateri dira usteziranak azpikuak,naigabe asko eman dituzuen mutikuak.

 Lortutako sariak 
 1950eko Txapelketa Nagusia (Espainiako Txapelketa)

 Erreferentziak 

 Kanpo loturak 
  Manuel Lasarte: Plaza-gizonak liburuan Martin Gartziarena atala
  Nikolas Ormaetxea "Orixe"-ren artikulua 1950ko apustuari buruz "Euzko Gogoa" aldizkarian (1951ko Ilbeltza-Otsailla. I-II garren zenbakiak)

Kategoria:Nafarroako aizkolariak
Kategoria:Leitzarrak